السلام عليكم ورحمة الله وبركاته. اهلا بحضراتكم في المقطع رقم سبعمية واحد وسبعين من مقاطع حظر التجول وفي الحلقة الثالثة عشر من حلقات تدبر سورة ال عمران ارجو من حضراتكم تجيبوا المصاحف
او افتحوا القرآن على التطبيق اللي بتقروا منه واقرا معي الاية تلاتة وتلاتين واربعة وتلاتين اعوذ بالله السميع العليم من الشيطان الرجيم ان الله اصطفى ادم ونوحا وال ابراهيم وال عمران على العالمين
ذرية بعضها من بعض والله سميع عليم طالما ان سورة ال عمران بتخاطب اهل الكتاب من اول من الاول خالص. بدأت بنزل عليك الكتاب بالحق مصدقا لما بين يديه وانزل التوراة والانجيل من قبل هدى للناس
في كلام بقى ايه في خطاب لاهل الكتاب يهود ونصارى ربنا بيجيب لهم تاريخ البشرية بقى بطريقة تربط الانبياء بسيدنا محمد صلى الله عليه وسلم كده الاية تلاتة وتلاتين ان الله اصطفى ادم ونوحا وال ابراهيم وال عمران على العالمين. الاصطفاء هو
اختيار بعد ما بيحصل تصفية فربنا اختار من بين كل خلقه ادم ليكون هو ابو البشر ثم نوحا ليكون ابو البشر الثاني بعد الطوفان ومختلف طبعا لو كان الرأي فيه رأي بيقول انه او رأي الجمهور انه الطوفان عم الارض كلها وان البشرية كلها من نسل آآ يعني آآ اولاد نوح
كل اللي موجود دلوقتي من اول من الناس لاولاد نوح لكن المؤكد تاريخيا ان نوح كان بداية لمرحلة جديدة من البشرية قبلها كان هناك ما يسمى بالدولة السومارية اللي الاثار بتاعتها فيها معلومات غريبة جدا جدا جدا
ناس اعمارهم كانت مش بالاف السنين بعشرات الالاف من السنين الاثار السومارية بكلمكم دلوقتي علم اثار لا بكلمكم من التوراة ولا من الانجيل ولا من القرآن علم اثار ملوك سومر القدام. يعني الدولة السومارية منقسمة الى الدولة السومارية القديمة والدولة السومارية حديثة
الدولة السومارية القديمة فيها ملك حكم تمانية واربعين الف سنة وملك تاني حاجة واربعين الف سنة واحد حاجة وتلاتين الف سنة واللي اتعمل عليه انقلاب وما لحقش يحكم تمنتاشر الف سنة بيحكم. يعني كلام غريب جدا
بعد كده الدولة السومارية الحديثة الناس بتحكم بالتمنمية سنة وبالتسعميت سنة اللي هي ايه مراحل سنية كده قريبة من سن سيدنا نوح. اللي احنا عارفين اللي هو تسعمية وخمسين سنة
الله اعلم بقى طبعا فيه مفسرين كتير اتكلموا في الموضوع ده وقالوا يعني قد يكون كانوا بيعدوا اليوم بسنة اما تحسب تمانية واربعين الف آآ يوم يعني بيطلع لك العدد الطبيعي بتاع عمر الانسان الطبيعي اللي هو في حدود التمانين سنة
تسعين سنة مية سنة كزلك برضه الدولة الصومالية الحديثة اللي قد يكونوا كانوا بيحسبوا الشهر سنة. الله اعلم. لأ مش مش قادرين نفهمها من الناحية العلمية خالص. ولكن الدولة السومارية ديا في الاثار بتاعتها ان حدث حدث كوني كبير وغرق الناس
ثم بدأ عهد جديد على الارض. فيه ناس اعمارهم عادية وانا بكلمكم زي ما بقول لكم من واقع الاثار. الاثار علم الاثار اكتبوا الدولة السومارية هتقروا اشياء في منتهى العجب
لزلك ممكن نعتبر نوح وعلى فكرة اسمه ما اسموش نوح اسمه نوح سيدنا نوح ابو البشرية الثاني هذا بدون مبالغة ان الله اصطفى ادم ونوحا. وما قالش وابراهيم وعمران. قال وال ابراهيم وال عمران على العالمين
طبعا كلمة اتقال فيها عدة اراء من آآ اتباعه المؤمنين به عشان كده اللي بيؤيد هزا كلمة يعني وصف ال فرعون ال فرعون مش مش اسرة فرعون المقصود بها اتباعه
لزلك احنا في الترجمة بتاعتنا خليناه آآ فوق يعني آآ عمران سفوج آآ ابراهيم فوج هتشمل تشمل اسرته وتشمل ايضا اتباعه اللي اتبعوه. قال آآ اللهم صل على محمد وعلى ال محمد. تشمل ذرية سيدنا محمد
وتشمل اصحاب سيدنا محمد وتشملنا احنا كمان ان شاء الله. طيب اه طيب ليه بقى ابراهيم وعمران قال قال ما قالش ابراهيم قلنا ادم ونوح ابو البشرية الاول ابو البشرية التاني. لكن ابراهيم فيه ذرية بقى بينتمي له معزم الانبياء اللي احنا نعرفهم
ابراهيم جاب اسماعيل واخوه اسحاق. فمن ابراهيم جت سلالة من الانبياء من الفرع بتاع اسماعيل جه محمد صلى الله عليه وسلم من الفرع بتاع اسحاق جه يعقوب ومن يعقوب جه بني اسرائيل كلهم
ابناؤه الاتناشر هم بني اسرائيل الاسباط ومنهم كل ايه بني اسرائيل بقى بكل انبيائهم يبقى ال ابراهيم بتشمل محمد صلى الله عليه وسلم وتشمل كل انبياء بني اسرائيل بما فيهم السيد المسيح على فكرة
ولكن تم تمييز عمران خاصة ليه بقى عمران كان من احبار اليهود. وكان ابو آآ مريم اللي جابت السيد المسيح بولادة عذرية. فبرضه نقدر نقول زي ما قلنا كده ان ادم فيه شيء مميز اوي وهو انه
ابو البشر الاول. ابو البشر نوح ابو البشر الثاني. لان كل السلالة منه عمران جه منه آآ امر غريب جه منه آآ آآ سيدنا المسيح عليه الصلاة والسلام اللي ولد بولادة عذرية لم تتكرر
فالاربعة اللي ذكروا ربنا اصطفاهم ليكونوا علامات مميزة في تاريخ البشرية. قلنا ادم ابو البشر نوح الاب التاني للبشر. ابراهيم بداية السلالة الذهبية من الانبياء والرسل بالفرعين وعمران هو اللي من نسله جات للسيدة مريم
وعلى فكرة السيدة مريم تعتبر في رأي بعض العلماء نبية بكرة ان شاء الله لما نتكلم في الموضوع ده واقول لكم رأي المؤيدين لنبوة السيدة مريم ورأي المعارضين لنبوة السدمان. بس انتم تبقوا فاهمين ان الطرفين داخل المعسكر السني. يعني اللي قالوا بنبوة السيدة مريم من اهل السنة
جماعة منهم احد اكبر المفسرين الامام القرطبي وكاتبك الرأي بتاعه في الجمع لاحكام القرآن فهنتكلم في ده بكرة بالتفصيل. لكن نقدر نقول ان عمران مميز لان من ناس له جت السيدة مريم
وهي اه وابنها عيسى ابن مريم اللي هو حالة فريدة من نوعها سواء في بداية حياته او في نهاية قصته. مش هقول نهاية حياته نهاية قصته لانه رفع فلزلك عمران تم تمييزه ايضا
ال عمران اقرا معي تلاتة وتلاتين واربعة وتلاتين كده ان الله اصطفى ادم ونوحا وال ابراهيم وال عمران على العالمين ذرية بعضها من بعض والله سميع عليم هذا تذكير لاهل الكتاب بعلاقة النبي محمد صلى الله عليه وسلم بانبياؤهم. ذرية بعضها من بعض. هتفرقوا ليه
بينهم سيدنا ابراهيم طلب لذريته ان يكون فيهم النبوة وكلنا فاكرين في سورة البقرة واذ ابتلى واذ ابتلى ابراهيم ربه بكلمات فاتمهن. قال اني جاعلك قال ومن ذريتي قال لا ينال عهدي الظالمين
وربنا لم يرفض طلبه جعل النبوة في ذريته ولكن باستثناء الظالمين. يعني هيبقى في ظالمين من ذريتك يا ابراهيم دول لن ينالوا العهد. وطبعا ايامها ما اعرفش حصل لناس كتير منكم زعلت اوي واتصدمت في سيدنا ابراهيم. ازاي يطلب لذريته النبوة؟ هو بيطلب لامة ايه؟ بيطلب لهم مسلا
آآ منصب آآ فيه فلوس بيطلب لهم الغنى مين فينا ما يحبش ولاده يبقوا دعاة هادينا مهدين وربنا يهدي بهم. ايه المشكلة؟ انا شايفها شيء منتهى الاخلاص والحب لذريته انا مش شايف في اي مشكلة خالص طبعا يعني
المهم ذرية بعضها من بعض طيب اقرا معي كده خمسة وتلاتين وستة وتلاتين اذ قالت امرأة عمران ربي اني نذرت لك ما في بطني محررا فتقبل مني انك انت السميع العليم
فلما وضعتها قالت ربي اني وضعتها انثى والله اعلم بما وضعت وهنا في قراءة والله اعلم بما وضعت وليس الذكر كالانثى واني سميتها مريم واني اعيذها بك وذريتها. من الشيطان الرجيم. طيب
حن امرأة عمران يقال ان زوجها مات وهي حامل اذ يعني اذكر اذ قالت امرأة عمران. يعني اذكر لما امرأة عمران قالت ربي اني نذرت لك ما في بطني محررا فتقبل مني
انك انت السميع العليم نظرت انها لما تولد ابنها هتوهبه للعبادة والخدمة في بيت المقدس فهي النظرة الولد للعبادة اذ قالت امرأة عمران ربي اني نذرت لك ما في بطني محررا. يعني ايه محررا
محررا من خدمتها لان عند بني اسرائيل الطفل اول ما يبقى مميز وصالح للاستخدام تقدر تقول له رح هات كوباية رح هات طبق ومش هيكسرهم مش يعني يعني مش لازم يبلغ لك
ممكن يبقى ناصر عنده مسلا ايه سبع تمن سنين كده ماشي يصبح في خدمة ابوه او امه ينزل بقى الغيط مع ابوه والبنت تقف مع مامتها في المطبخ ويعني ايه يبقوا في خدمة الاب والام
محررا يعني الاب والام ابنهم من الخدمة علشان يتفرغ لخدمة بيت المقدس. بيتها مقداش بالعبري بيت المقدس عند العرب ده ده كان ده كان مكان العبادة اللي عايز يقول مسلا ايه المسجد بتاع الامة الاسلامية وقتها
عند العرب على فكرة البنت لما تبلغ بيبقوا عاوزين يجوزوها فبيعتقوها برضه بيسموا العواتق يعني بيعتقوها من شغل البيت. ما يبقاش بقى ايديها خشنة ومقشفة من غسيل الاطباق ومن التنضيف. لأ. يعتقوها من الشغل ده عشان تربرب كده
احلوي ايه يجوزوها بقى. فيسموها العواتق ودول ورد ورد يعني ورد الكلمة دي في الحديث المعروف بحديث العيد اللي هو عن ام عطية قالت امرنا ان نخرج العواتق وذوات الخدور ويعتزلن ويعتزلن الحيض
المصلى. يعني لما الرسول عليه الصلاة والسلام امر ان كل النساء تيجي حتى الصغيرين. حتى العواتق وذوات الخدور كله ييجي على مصلى العيد كان عايز يتكلم مع النساء راح لوحده معه صحابي واحد يقال كان آآ سيدنا ابو بكر واتكلم معهم لوحده. الحديس المعروف المشهور اللي آآ
بيسبب الشبهة بتاعة آآ ناقصات عقل ودين لكن ده كان بيتكلم معهم لوحده مش قدام الرجالة. عشان الرجالة ما يستغلوش الكلمة دي ويقعدوا طول النهار يايه يزلوهم بها لكن كان بيتفرجوا على الشبهة يعني لها فيديو مخصوص. المهم في الحديث ده ام عطية بتقول امرنا ان نخرج العواتق وذوات الخدور
يعني ايه ؟ البنت العتيق يعني لما تكبر آآ يتعمل لها اه اه قلنا العتيق اللي هي بتعتق من الخدمة في البيت عشان ايه تحلو كده وايه وتتجوز بقى ماشي؟ لو كبرت شوية كمان ولسه ما
بيتعمل لها خباء جوة البيت ستارة عشان ما تنامش بقى قدام اخواتها الولاد وما ينفعش خلاص بقى كبرت البنت. فبقت مخدرة. يعني ايه مخدرة؟ المخدرات اسمها مخدرات لانها ايه بتغطي العقل بتذهب العقل. فدي بتبقى مخدرة يعني بيتعمل لها خدر بيتعمل لها حجاب. يحجبها
يعني زي طول النهار بقى قاعد بقى بتسرح شعرها وبنوتة بقى خلاص بقى بيتربى فيها الانوثة يعني وده على فكرة سر عدم وجود الشذوذ في المجتمعات العربية البدوية في الوقت ده لان الذكور كانوا بيتربوا على الخشونة ويروحوا يتربوا في البادية ويرضعوا في البادية ويتعلموا اللغة العربية في
ويركبوا الخيل ده ده يعني العيل كان يبقى عنده تلات اربع سنين وبيركب خيل والبنات كانوا بيتربوا على الانوثة والنعومة ماشي؟ المهم نرجع لبني سؤال بس آآ اللي خدني للموضوع دوا هو الكلام عن محررا
بني اسرائيل بقى ام مريم قبل ما تولد يقال انها شاخت شاخت يعني اصبحت شيخة كبرت في السن جدا فوق التسعين ولم تنجب وشاف الطير بيأكل طيوره وهي قاعدة في مرة تحت شجرة
وتحركت جواها الغريزة بتاعة الامومة ودعت ربها يعطيها ولد ونذرت انها تهب الولد معتقدة انه هيبقى ابن تهبوا للعبادة والخدمة في بيت المقدس لكن صيغة الاية ما بتقولش المعنى ده
شف صيغة الاية خمسة وتلاتين ده ده التفسير اللي انا قريته لكن اذ قالت امرأة عمران ربي اني نذرت لك ما في بطني محررا. فتقبل مني انك انت السميع العليم
خلي بالك ما في باطني. يعني هي برضه متوقعة يعني هناك نسبة مش قليلة انها ممكن تبقى بت يعني خمسين في المية ممكن تبقى بنت. نظرت ما في بطنها يعني بعد ما حملت
نظرت انها تهب ما في بطنها مش يعني مش نظرت قبل ما تحمل ما قالتش يا رب لو حملت هحرر الايه الولد ويبقى آآ خادم في آآ بيت المقدس. لأ
هي بعد ما حملت وهبت ما نزرتش. وهبت ما في بطنها ايه ده ولم تشترط على الله انها تحمل الاول. عايز اقول لكم هي من ضمن النبيات اللي في الديانة اليهودية عندهم تمن نبيات
منهم آآ هذه المرأة الصالحة حنا فواضح انها وهبت الولد بمنتهى الاخلاص. منتهى الاخلاص. وبعدين حصلت المفاجأة ستة وتلاتين فلما وضعتها قالت ربياني وضعتها انثى والله اعلم بما وضعت. وليس الذكر كالانثى
واني سميتها مريم واني اعيذها بك وذريتها من الشيطان الرجيم. لما ولدت وولدت بنت وهم مش بيوهبوا البنات للخدمة في المسجد الذكور بس في قراءة ابن عامر ويعقوب وشعبة شعبة ده مهم اوي لان شعبة ده اخو اخو حفص في القراءة. يعني الامام عاصم اقرأ شعبة واقرأ حافص
فشعبة القراءة بتاعته اخت قراءة حفص اللي احنا بنقراه فلما وضعتها قالت ربي اني وضعتها انثى والله اعلم بما وضعت. هي اللي بتتكلم. وليس الذكر كالانثى. يبقى كل ده كان كلامها ايه
هي اللي بتقول ربنا اعلم انا وضعت بنت في عندها نبرة احباط محبطة. اهي كانت عايزة توهب المولود للبيت المقدس وبتقول البنت مش زي الولد من ناحية انها ما بتتوهبش للعبادة والخدمات بيت المقدس
لكن في قراءة الجمهور وقراءة حفص والله اعلم بما وضعت. يعني ربنا هو اللي بيتكلم وبيقول انه يعلم انها وضعت بنت وليس الذكر كالانثى. بص الجمال بقى. يعني ليس الذكر التي التي كانت تتمناه
كالانثى التي وهبتها لها هي كانت عايزة دكر عشان توهبه طب ليس الذكر اللي انت كنت عايزاه كالانثى اللي اديتها لك هي مش عارفة هي انجبت مين الانثى اللي انجبتها وزعلانة قوي دي
تبقى اطهر نساء العالمين هي مش عارفة هي كانت شايلة مين في بطنها اقرا كده الاية اتنين واربعين. اطلع بس يعني خمس آآ ايات لقدام واذ قالت الملائكة يا مريم ان الله اصطفاك وطهرك واصطفاك. تاني على نساء
العالمين انحنى امرأة صالحة اه وكانت عايزة توهبها للخدمة والعبادة لكن اللي حصل هنشوف بقى الحلقة الجاية حصل ايه لكن سمت البنت ايه ؟ مريم مريم يعني امة السيد مار يعني السيد. زي ما تلاقي كده
القساوسة او في لبنان وفي الشام وفلسطين. مار الياس مار مش عارف مار يعني السيد كزا. اللي هو اسماء الايه اللي هم زي القديسين عندهم يعني. فكلمة مار يعني السيد
ماري ام. اما. امة السيد. امة الرب. زي ما احنا بنقول مسلا ايه امة الله فسميتها امة الرب امة السيد واني سميتها مريم واني اعيذها بك وذريتها من الشيطان الرجيم
السبب الاستعاذة دي خلي بالك بقى قال النبي صلى الله عليه وسلم ان بنتها مريم هي وابنها بقى هي ايه؟ اني اعيذها بك مريم. وذريتها من ذريتها ما كانتش تعرف. المسيح عيسى ابن مريم
هم الاتنين اعاذتهم من الشيطان اعاذتهم بالله من الشيطان بسبب هذه الاستعاذة يقول النبي صلى الله عليه وسلم ما من مولود يولد الا نخسه الشيطان فيستهل صارخا من نخسة الشيطان الا ابن مريم
وامة ثم قال ابو هريرة راوي الحديث اقرؤوا ان شئتم واني اعيذها بك وذريتها من الشيطان الرجيم يعني اقل حاجة الشيطان بيعملها ولا ينجو منها بشر انه يدايق المولود الصغير اول ما يطلع من بطن امه فيصرخ عند الولادة
دي ما حصلتش لا لمريم ولا لابنها بسبب دعاء هذه المرأة الصالحة واني اعيذها بك وذريتها من الشيطان الرجيم التدبر هنا يعلمنا ايه تدبر هنا هتتدبر ايه ؟ هتدبر ايه يا عم! ده انت جايب لي التفاصيل بتاعة قصة ما لناش دعوة بها. لأ ازاي
الزمالك ما لكش دعوة بها مين المرأة اللي دعت ربنا دي وربنا استجاب لدعائها كده وحفز زريتها من الشيطان للدرجة دي دي لنبية. انا طبعا عند اليهود هي نبية. ولا زوجة نبي. يعني جوزها مش نبي. ولا صديقة ولا مشهورة. ولا نعرف عنها حاجة اصلا. يعني حتى اسمها احنا ما نعرفوش
حنا ده الاسم اللي ذكر في كتب ال الكتاب فبنستخدمه والله اعلم صح ولا غلط اصلا يعني مش حد مشهور لكنها مخلصة دعت ربنا باخلاص فاستجاب لها ربنا لدرجة ان ذريتها المباشرة والغير مباشرة كمان ربنا حفزهم من كل سوء
بقى اللي ربنا حفظوا من نغسة الشيطان اللي ما فيش حد نجى منها ولا الانبياء كلهم ربنا هيتركه يتصلب المباشرة مريم بنتها. والغير مباشرة لمسيح عيسى ابن مريم ده يعلمنا ان دعاء الانسان المخلص ليس بينه وبين الله حجاب
اسمعوا بقى الحديث ده قال رسول الله صلى الله عليه وسلم يستجاب لاحدكم ما لم يعجل فسئل ما يعجل ازاي يا رسول الله؟ قال يقول قد دعوت ربي فلم يستجب لي
عارف اللحظة اللي انت بتقول فيها عمال ادعي بقالي سنين وربنا ما استجاب ليش. اهي دي اللحزة اللي كانت قبل الاستجابة وانت بكلمتك دي اجلت الاستجابة الاخطر من الكلمة شعورك
انك انك اهل للاستجابة لك الشعور اخطر من الكلمة اللي انت قلتها. شعورك بالاستحقاق شعورك انك انسان صالح انسان تقي. تستحق ان ربنا يستجيب لك يا جماعة احنا بنسمي نفسنا ملتزمين. يقول لك انا التزمت وانا في الجامعة
لأ بجد يعني انت ملتزم؟ اه طبعا انا ملتزم احنا لو بنعرف نكتب الشعر كنا كتبنا شعر في نفسنا. ده احنا قمر ده احنا نقول للصحابة قوموا واحنا نقعد مكانكم
بالله عليكم في حد من الصحابة سمى نفسه ملتزم او قال على نفسه متدين انا من يوم ما بقيت متدين انت بقيت متدين حضرتك مبروك امتى كل الصالحين لما تقرأ سيرهم تجدهم غير راضين عن نفسهم
يعني من حكم ابن عطاء الله السكندري اسمعوا بقى الكلام كلام يتكتب بماء الدهب بيقول اصل كل معصية وغفلة وشهوة الرضا عن النفس راضي عن نفسك اول ما ترضى عن نفسك اعرف انك هتقع في معاصي والغفلة والشهوة
واصل كل طاعة ويقظة وعفة عدم الرضا منك عنها. عدم رضاك عن نفسك واحساسك بالتقصير هو اللي هيسبب الطاعة واليقظة والعفة لان تصحب جاهلا لا يرضى عن نفسه خير لك من ان تصحب عالما يرضى عن نفسه
الرسول صلى الله عليه وسلم نفسه النبي عليه الصلاة والسلام لم يكن يرى انه يستحق الجنة بعمله مع ان عمله ودعوته وجهاده كانت سبب في دخول مليارات الناس في الاسلام
ومع زلك لم يكن راضيا عن نفسه يقوم الليل حتى تتورم قدماه. السيدة عائشة تقول له ريح شوية انت خلاص ربنا غفر لك ما تقدم من ذنبك وما تأخر بتعمل في نفسك كده ليه ؟ يقول لها افلا اكون عبدا شكورا
احنا ورثنا اشياء ليست من الدين. بل هي ضد الدين ونظن انها من الدين. ورثنا الرضا عن النفس شايفين نفسنا ملتزمين. شايفين نفسنا متدينين. شايفين نفسنا احسن من غيرنا. ايش عرفك اللي في القلب عامل ازاي
اول ما واحد من الجماعة اللي واقعين دول بيموت نبدأ نبعته على النار بقى. يا رب ده هيخش النار. يا رب ده هيخش النار. انت ما لك؟ انت ايش عرفك انت داخل فين
كفاية تألي كل ما تشعر انك راضي عن نفسك وعن عبادتك تذكر النعم النعمة اللي انت غرقان فيها. ومش شاعر بقيمتها اصلا انا عارف كلامي مزعج ولتاني مرة بضايقكم في اسبوع. انا عارف والله. عشان كده الفيوز قليلة على الفيديوهات بتاعة عشان خاطر بتضايق الناس
لكن صديقك من صدقك لا من صدقك ربنا رحمن رحيم. اه شف الاية انت ربنا قال لك ربنا اه اجبرك انك تتذكر ان هو الرحمن الرحيم سبعتاشر مرة كل يوم على الاقل وانت
تقرا الفاتحة في السبعتاشر ركعة في الخمس صلوات الحمد لله رب العالمين. الرحمن الرحيم. لكن وراها على طول ما لك يوم الدين. ليه؟ عشان الرحمن الرحيم تعطيك الامل والنشاط عشان تستمر في العمل وفي العبادة وفي الاجتهاد
بس ما تركنش علي لان فيه يوم دين انت ما انتش ضامن الجنة ولا انت ضامن النجاة من النار. ربنا يا رب ينجينا كلنا من النار وكل عام وانتم بخير بمناسبة آآ العيد
ونتوقف هنا الليلة. اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد على
اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا. اللهم اجعل حبنا
له لك وسعينا كله في مرضاتك اللهم اجعل القرآن الكريم رابع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا
اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف في كتابك او تدبرناه اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرورهم ونجعلك
اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. اللهم سدد رميهم
رمية عدوهم وكن مع اخواننا في تركستان الشرقية وفي كشميرا وفي الشام وفي سريلانكا وفي الهند انصر من نصرهم واخذل من خذلهم وطهرهم في المسجد الاقصى من الدنس فانهم لا يعجزونك. واكتب لنا يا ربنا ختم القرآن فيه. اللهم من قضى منا بالوباء المنتشر فاكتبها له
وشهادة. ومن كان منا او من احبابنا او من اخواننا او من اخواتنا او من مشايخنا مريضا به او حاملا له فالبسه ثوب الصحة والعافية عاجلا غير اجل ومن لم يوصف به فقه شره وابعده عنه. ولا تسلطه الا على اعدائك واعداء دينك واعداء اوليائك
اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك وتعاهدت على نصرة شريعتك. فوثق اللهم رابطتها. وادم ودها واهدها سبلها. واملأها
بنورك الذي لا يخبو واشرح صدورها بفيض الايمان بك وجميل التوكل عليك. واحيها يا ربنا بمعرفتك وامتها يا مولانا لنا على الشهادة في سبيلك. انك نعم المولى ونعم النصير. وصل اللهم وسلم على سيدنا محمد وعلى اله
وصحبه ومن تبع هداه. والسلام عليكم ورحمة الله وبركاته. ونراكم غدا باذن الله في نفس هذا الموعد ان كنا من اهل الدنيا